WGE คว้างานปรับปรุงระบบป้องกันน้ำท่วม-ระบายน้ำ “นิคมฯ นครหลวง” มูลค่า 255.89 ลบ.
WGE เผยกิจการร่วมค้า WP ได้ลงนามสัญญาจ้างโครงการปรับปรุงระบบป้องกันน้ำท่วม-ระบายน้ำ “นิคมอุตสาหกรรมนครหลวง” มูลค่า 255.89 ลบ.
WGE เผยกิจการร่วมค้า WP ได้รับงานปรับปรุงระบบป้องกันน้ำท่วม-ระบายน้ำ “นิคมฯ นครหลวง” มูลค่า 255.89 ลบ.
7 ก.ย. 2564

บริษัท เวล เกรด เอ็นจิเนียริ่ง จำกัด (มหาชน) หรือ WGE ระบุว่า กิจการร่วมค้า WP ซึ่งเป็นกิจการร่วมค้าของบริษัท ประกอบด้วย บริษัท เวล เกรด เอ็นจิเนียริ่ง จำกัด (มหาชน) ลงทุนในสัดส่วนร้อยละ 49 และห้างหุ้นส่วนจำกัด พิจิตสุวรรณ วิศวกร ลงทุนในสัดส่วนร้อยละ 51 ได้ลงนามสัญญาจ้างโครงการก่อสร้าง จำนวน 1 โครงการ คือ โครงการก่อสร้างงานปรับปรุงระบบป้องกันน้ำท่วม และระบบระบายน้ำนิคมอุตสาหกรรมนครหลวง โดยเป็นการก่อสร้างเขื่อนดินป้องกันน้ำท่วม รวมระยะทาง 5.588 กม. , งานสถานีสูบน้ำ , งานระบบระบายน้ำ และงานระบบไฟฟ้า
ทั้งนี้โครงการดังกล่าวมีมูลค่า 255.89 ล้านบาท  (รวมภาษีมูลค่าเพิ่ม) สัดส่วนของบริษัท 100% คิดเป็นมูลค่า 255.89 ล้านบาท  ซึ่งเป็นไปตามสัญญาที่ได้ลงนามในหนังสือสัญญากิจการร่วมค้า  WP ลงวันที่ 17 มิถุนายน 2564